Beszámoló a MOKKA-R Tagozat 2006. évi tevékenységéről

Budapest, 2006. december 1.

Taglétszám

A MOKKA-R Tagozat a MOKKA Egyesület része. Tagságát részben a MOKKA tagok alkotják, részben olyan intézmények, amelyek a MOKKA Egyesülettel nincsenek kapcsolatban. A tagozat ügyrendje háromféle tagságot különböztet meg: tagozati törzskönyvtár, tagozati partnerkönyvtár, tagozati résztvevő könyvtár. 2006. november 30-án 17 törzstaggal, 5 partnertaggal és 5 résztvevő taggal rendelkezet a MOKKA-R. 2006. december 1-én 6 intézmény kérte felvételét a tagozatba (KSH Könyvtár és Levéltár, Szent István Egyetem Állatorvos-tudományi Könyvtár, Széchenyi István Városi Könyvtár Sopron, Evangélikus Országos Könyvtár, Római Katolikus Hittudományi Főiskola Gyulafehérvár, Csokonai Vitéz Mihály Református Gimnázium Általános Iskola és Kollégium Könyvtára Csurgó). Az éves tagozati gyűlés mindegyik jelentkezést elfogadta. Ennek értelmében 2006. decemberétől a MOKKA-R Tagozat 19 törzstagból, 7 partnertagból és 7 résztvevő tagból áll. Összesen 33 intézmény vesz részt a MOKKA-R munkájában. A hatékony együttműködés elősegítése érdekében a tagozat levelezőlistát is működtet (mokka-r@listserv.iif.hu)

Muzeális Könyvtári Dokumentumok Nyilvántartása (MKDNY)

A 22/20005-ös számú NKÖM rendelet alapján az Országos Széchényi Könyvtár köteles a könyvtári muzeális dokumentumokat nyilvántartani. Ennek technikai megvalósítását a MOKKA-R végzi, amelyet a MOKKA-R Tagozat Ügyrendjének 2. § 2. bekezdése rögzít.
A MOKKA-R ennek értelmében elkészített egy online elérhető adatbázist. Ennek előnye, hogy a bejelentésre kötelezettek interneten keresztül tölthetik fel rekordjaikat. 2006. decemberétől az adatbázis működőképessé vált. Rendelkezik kereső- és szerkesztő felülettel. A rendszer alkalmas arra, hogy fogadja a bejelentéseket. Minden egyes intézmény jelszóval védve töltheti fel az adatait. A párhuzamos munkák elkerülése érdekében a MOKKA-R adatbázisában lévő rekordok az MKDNY-ben is elérhetőek. Így a MOKKA-R tagjainak nem szükséges ismét bejelenteniük azokat a rekordokat, amelyek már szerepeltek a MOKKA-R-ben. További feladat az NPA 1850 előttre vonatkozó adatainak a betöltése és az RMNY Csoportnál található lelőhely-nyilvántartás feldolgozása. Az MKDNY-nyel kapcsolatos munkák során rendszeresen egyeztettünk az RMNY Csoport munkatársaival.
22/2005. számú NKÖM rendelet végrehajtásában a Könyvtári Intézettel szorosan együttműködünk. 2006-ban az Intézet felmérte az országban található muzeális állományokat. Ezeknek az adatoknak a felhasználásával indul el 2007-ben az MKDNY feltöltése.

Adatbetöltés a MOKKA-R-be

A MOKKA-R alapvető feladata az, hogy a Kárpát-medencében található régi nyomtatványok közös katalógusa kíván lenni. 2006. decemberében összesen 100.000 rekord volt az adatbázisban található. Új állományokat szolgáltattak a tárgyév során a következő könyvtárak: Somogyi-könyvtár Szeged, Római Katolikus Hittudományi Főiskola Gyulafehérvár, Pécsi Tudományegyetem Egyetemi Könyvtár, Reguly Antal Műemlékkönyvtár Zirc. A MOKKA-R adatbázis szerkesztőfelületének használatával új rekordok kerültek be Zomborról és Brassóból.
Elkezdődött a könyvtái kéziratok feldolgozása is a MOKKA-R-ben. Ez azt jelenti, hogy a MOKKA-R nemcsak régi nyomtatványok, hanem könyvtári kézirtagyűjtemények közös katalógusaként is működik. Jelenleg a következő egyházi könyvtárak kéziratkatalógusai elérhetőek a rendszerben: Csurgó, Kecskemét, Kiskunhalas, Kunszentmiklós, Pápa, Eger, Esztergom, Győr, Kalocsa, Pannonhalma, Sárospatak, Vác; Ráday Gyűjtemény, Evangélikus Országos Levéltár, Magyar Piarista Rendtartomány Központi Levéltára.
A MOKKA-R fejlesztése a „Bodza” nevű keretrendszerben történik, amelyet Zawiassa Róbert gondoz. A kéziratkatalógusok konvertálásában Király Péter segítette a munkánkat.

Katalogizálási szabályzat

2006 során munkabizottsági megebszélésre került sor, amely elkezdte a MOKKA-R katalogizálási szabályzatának a kidolgozását. Ezzel párhuzamosan a MOKKA-R képviselteti magát a régi nyomtatványokkal foglalkozó elkészítés alatt lévő KSZ ülésein. 
Az authority controll megvalósítására is történtek lépések. Megállapodás született az RMNY Csoporttal arról, hogy a Régi magyar szerzők nevű adatbázis tételeit a MOKKA-R felhasználhatja egységes névalakok elkészítésére.

A MOKKA-R ismertetése, a rendszer betanítása

A MOKKA új portáljához csatlakozva a MOKKA-R adatai is elérhetővé válnak. Ez 2006. decemberében még tesztelés alatt van. A MOKKA-R és az MKDNY ismertetésére igyekszünk minél több fórumot felhasználni. Ennek megfelelően előadások hangzottak el a MOKKA-R-ről Networkshopon, a budapesti CERL konferencián és Workshop Archiv- und Bibliothekswesen vom 24.03. – 30.03.06 Budapest nevű rendezvényen. Az OSZK szakértőinek bevonásával folyik azt MKDNY-hez tartozó módszertani útmutató elkészítése is.

Hegyi Ádám								dr. Keveházi Katalin
projektszervező							  tagozati elnök